Die United Christian Democratic Party is ’n politieke party in Suid-Afrika. Dit is deur die voormalige president van Bophuthatswana, Lucas Mangope in 1997 gestig, en is vir die eerste vyftien jaar deur hom gelei. Mavis Matladi is as leier op 29 Januarie 2011 verkies maar is in Desember van dieselfde jaar oorlede. Isaac Sipho Mfundisi is op 7 Januarie 2012 verkies as president van die UCDP.
Ready to deliver where others have failed
Tswana Nasionale Party
Tydens die 2009 algemene verkiesing het die party 66 086 stemme (0.37% van die nasionale stemme), en twee setels in die parlement gekry. Dit was egter ’n groot terugslag aangesien die party ongeveer die helfte van sy steun, asook een setel, verloor het sedert die vorige verkiesing.
In die provinsiale verkiesing het die party se steun afgeneem van 8.49% en 3 setels in die Noordwes provinsiale wetgewer, na 5.27% en 2 setels in 2009. In 2009 het hulle in ses van die ander provinsies minder as 0.1% steun gekry.
Die party se missiestelling lê klem op die behoefte aan Christelike waardes, nie-rassige demokrasie en regeringstoelae vir selfonderhoud. In 2004 het die party se manifes uitgevaar teen die ANC weens die ANC se beweerde sagte optrede teenoor misdaad, nepotisme en die verwaarlosing van die infrastruktuur in Suid-Afrika.
’n Opname in 2003 deur die Raad vir Geesteswetenskaplike Navorsing (RGN), het gevind dat 85% van die UCDP se kiesers vroulik was.
2014 21,744 0.12 0
2009 66,086 0.37 2
2004 117,792 0.75 3
1999 125,280 0.80 3
↑ (en) "In memoria Mavis Ntebaleng Matladi" (html). UCDP. Besoek op 31 Oktober 2012.
↑ (en) "Noordwes verkiesingsuitslae" (html). ANC. Besoek op 16 Desember 2008.
↑ (en) "United Christian Democratic Party" (PDF). UCDP. Besoek op 16 Desember 2008.
↑ (en) "ANC kan 86.7% van die stemme in Noordwes kry" (html). RGN. Besoek op 16 Desember 2008.
Ontsluit van "https://af.wikipedia.org/w/index.php?title=United_Christian_Democratic_Party&oldid=1983418"
Last edited on 3 Mei 2019, at 19:28
Die bladsy is laas op 3 Mei 2019 om 19:28 bygewerk.